# Rescat de la cova de Tham Luang

El rescat de la cova de Tham Luang és l'esforç que es va dur a terme per tal de rescatar un grup de 12 nens d'entre 11 i 16 anys d'un equip de futbol local que va quedar encallat, juntament amb el seu entrenador auxiliar de 25 anys, a Tham Luang Nang Non (en tailandès: ถ้ำ หลวง นาง นอน; "Gran cova de la dama adormida"), una cova a la província de Chiang Rai, el 23 de juny de 2018.
Les fortes pluges van inundar parcialment la cova durant la seva visita. Es va informar de la seva desaparició unes hores més tard, i les operacions de cerca van començar immediatament. Els esforços per localitzar-los van ser obstaculitzats per l'augment dels nivells d'aigua, i no es va poder establir contacte durant més d'una setmana. L'esforç de rescat s'ha estès a una operació massiva, enmig d'una intensa cobertura mediàtica i interès públic.
Després de lluitar a través de passos estrets i aigües fangoses, bussos britànics van descobrir les persones desaparegudes, totes elles vives, a una roca elevada a uns 4 quilòmetres de la desembocadura de la cova, el passat 2 de juliol, més de nou dies després de la seva desaparició. Per sortir de la cova, és possible que hagin d'aprendre a nedar o esperar mesos perquè l'aigua de la inundació baixi, al final de la temporada monsónica.
Més de 1.000 persones han participat en l'operació de rescat, inclosa la Marina Tailandesa, així com voluntaris, equips i assistència tècnica de diversos països. Saman Gunan, un antic soldat de la Marina Tailandesa de 38 anys, va morir en intentar tornar després de lliurar subministraments d'aire a la cova el 5 de juliol; es va asfixiar i no se'l va poder reviure.
Els nens i l'entrenador van ser rescatats durant tres dies, i finalment el 10 de juliol van sortir els últims. A continuació van ser ingressats, després d'estar 17 dies atrapats a la cova, a l'hospital de Chiang Rai.

## Esdeveniment

Tham Luang Nang Non és un complex de coves càrstiques per sota de Doi Nang Non, una serralada a la frontera entre Tailàndia i Birmània. El sistema té 10 quilòmetres de llarg i té molts racons profunds, passos estrets i túnels sinuosos que s'estenen per sota de centenars de metres d'estrats de pedra calcària. Com que part del sistema de coves s'inundada estacionalment, a l'entrada hi ha un senyal que aconsella no entrar-hi coves durant la temporada de pluges (juliol-novembre). Aparentment, el grup va quedar encallat en els túnels foscos per un flux sobtat i continu després que entréssin a la cova. Un guardabosc va alertar a les autoritats sobre els nois desapareguts després de veure les seves pertinences a l'entrada de la cova.
Els bussos militars van buscar la cova; un d'ells va dir que l'aigua era tan tèrbola que, fins i tot amb llums, no podien veure on anaven per sota l'aigua. A causa de la pluja contínua, que va inundar encara més l'entrada de la cova, la recerca va haver de ser interrompuda periòdicament. Després de quatre dies, a aquests militars se'ls va unir un grup de 30 britànics i estatunidencs experts en rescat de coves.
Els 12 nois i l'entrenador van ser localitzats per Richard Stanton i John Volanthen el 2 de juliol de 2018, uns 400 metres més enllà de la cambra "Platja de Pattaya". Volanthen estava posant guies a la cova per assistir posteriorment a altres en la navegació; es va quedar sense fil, cosa que el va portar a nedar a la superfície, on va trobar el grup desaparegut. La plataforma on eren és a uns 4 quilòmetres de la boca de la cova.
L'endemà set bussos, incloent-hi personal mèdic i sanitari, es van unir al grup dins de les coves. Els funcionaris tailandesos van dir als periodistes que els rescatadors van proporcionar controls i tractaments mèdics i van mantenir els nois entretinguts, afegint que cap de les persones atrapades es trobava en estat greu. "S'han alimentat amb un aliment fàcil de digerir i altament energètic amb vitamines i minerals, sota la supervisió d'un metge". Es creu que molts del grups no saben nedar, cosa que complica un rescat ja de per si difícil.
Les operacions de rescat estan lluitant contra l'augment dels nivells de l'aigua, i els dirigents han dit que els que estan atrapats pot ser que hagin o bé haver d'aprendre a submergir-se o bé haver d'esperar mesos perquè les aigües tornin a disminuir; normalment, el sistema de coves s'inunda en la temporada de pluges, que dura fins a setembre o octubre. Els sondejos van mostrar passatges inundats en una porció de la cova que penetra molt endins de la muntanya. El punt on es troben els nois és d'uns 3,75 quilòmetres des de l'entrada i 800-1000 metres per sota el cim de la muntanya. El recorregut té diverses seccions inundades i algunes parts extremadament estretes, i parts que poden tenir forts corrents i visibilitat zero. El recorregut a la cova és de sis hores (contra el corrent) i cinc hores fora de la cova (en línia amb el corrent), fins i tot per a bussos experimentats, i el pànic durant el trajecte podria resultar mortal. Els equips busquen entrades alternatives al sistema de coves que podrien permetre una ruta d'escapament més fàcil. S'estan fent perforacions com a part dels intents per ajudar a drenar l'aigua, i també s'ha considerat un mitjà per a obrir una via viable d'escapament, si bé encara no s'ha trobat cap ubicació adequada.
Es van instal·lar ràpidament sistemes per a bombar aigua fora de les coves i per a desviar els fluxes d'aigua que hi estaven entrant. En combinació amb el temps inusualment sec per a l'època de l'any, aquests esforços van reduir els nivells d'aigua a la cova a 1,5 centímetres per hora el 5 de juliol, permetent els equips de rescat caminar 1,5 quilòmetres cova endins. No obstant això, s'esperen fortes pluges el 8 de juliol, cosa que podria aturar o revertir aquest procés i fins i tot amenaçar amb inundar la posició on l'equip està atrapat.
El 6 de juliol el nivell d'oxigen a la cova va baixar bruscament, provocant el temor que els nois atrapats poguessin desenvolupar hipoxèmia si romanien a la cova durant un prolongat període; aquell mateix dia, però, es va instal·lar una línia de subministrament d'aire a la cambra. L'equip de rescat va veure que la situació s'havia complicat, ja que la falta d'oxigen ha disparat l'alerta, i actualment l'opció de quedar-se dins la cova durant mesos es considera gairebé impossible; va quedar demostrat que el rescat immediat que pretenia que els nois sortissin bussejant tenia més riscos que no es pensava en un primer moment.
Aquell mateix dia Elon Musk, fundador de Tesla Motors, va anunciar via Twitter que un grup d'enginyers de les seves empreses Boring Co (dedicada a construir túnels per al seu projecte de transport ultraràpid subterrani) i SpaceX (centrada en el sector aeroespacial) anaven de camí a Tailàndia per ajudar en les tasques de rescat dels membres de l'equip de futbol juvenil atrapats a la cova.
Mentrestant, els socorristes estan duent a terme una solució alternativa per a intentar rescatar-los, perforant el terreny des de dalt de la muntanya i fent un orifici vertical prou ample que els permeti arribar fins a la cavitat on són els menors. Així s'estalviarien fer-los bussejar pels quasi quatre quilòmetres de passadissos inundats, una opció molt arriscada. El 7 de juliol el governador de la província de Chiang Rai va explicar que, tot i haver fet més d'un centenar de forats perforant des del vessant de la muntanya, alguns de fins a 400 metres de profunditat, només havien pogut entrar a 18 forats però que encara no s'havia pogut arribar fins a la cova ni localitzar la seva posició.
Després d'estar 17 dies atrapats a la cova, aquest dimarts 10 de juliol van ser rescatats els últims 4 nens i l'entrenador. A continuació se'ls va posar en quarantena a l'hospital de Chiang Rai. En alguns trams dels quatre quilòmetres que els menors havien de recórrer per arribar a l'exterior tenien una profunditat de cinc metres d'aigua bruta sense visibilitat. Tots han perdut una mitjana de 2 quilos, i anímicament estan bé.

## Referències

* ↑ «Mor un dels bussejadors que intentaven rescatar els nens atrapats a la cova de Tailàndia». diari Ara, 06-07-2018 [Consulta: 7 juliol 2018].
* ↑ «17 dies atrapats en una cova». [Consulta: 12 juliol 2018].
* 1 2 «Primeres imatges dels nens de Tailàndia després de 17 dies atrapats en una cova». [Consulta: 12 juliol 2018].
* ↑ Solomon, Feliz. «Why It's So Hard to Rescue the Thai Team Trapped in a Cave». Arxivat de l'original el 3 de juliol 2018. [Consulta: 2 juliol 2018].
* ↑ Dispatch Live: WATCH | Agonising rescue ahead for Thai cave boys as nation rejoices Arxivat 3 July 2018$^{[Datemismatch]}$ a Wayback Machine.
* ↑ «Thai cave rescue: Soccer team found alive one kilometer underground». CNN, 03-07-2018. Arxivat de l'original el 3 de juliol 2018. [Consulta: 3 juliol 2018].
* ↑ Vejpongsa , Tassanee. «Flooding complicates cave search for Thai soccer team». The Washington Post, 26-06-2018. Arxivat de l'original el 26 de juny 2018. [Consulta: 7 juliol 2018].
* ↑ «Search Suspended for Boys in Flooded Cave in Thailand». Arxivat de l'original el 29 de juny 2018. [Consulta: 2 juliol 2018].
* ↑ Telegraph Foreign Staff. «British divers join rescue effort at Thai cave for football team». The Daily Telegraph, 28-06-2018. Arxivat de l'original el 30 de juny 2018. [Consulta: 2 juliol 2018].
* ↑ «Missing Thai boys 'found alive' in caves», 02-07-2018. Arxivat de l'original el 2 de juliol 2018. [Consulta: 2 juliol 2018].
* ↑ Roy, Eleanor Ainge. «British divers at heart of Thai cave rescue among best in world» (en anglès), 03-07-2018. Arxivat de l'original el 3 de juliol 2018. [Consulta: 3 juliol 2018].
* ↑ ; Muktita Suhartono«Thailand Cave Rescue Turns to How to Extract Trapped Soccer Team». The New York Times Company, 03-07-2018. Arxivat de l'original el 3 de juliol 2018. [Consulta: 4 juliol 2018].
* ↑ «Found alive on 10th day, Thai boys' cave ordeal not over». Reuters, 03-07-2018. Arxivat de l'original el 3 de juliol 2018. [Consulta: 3 juliol 2018].
* ↑ BBC News | Thailand cave: Medics reach boys as rescuers weigh options Arxivat 3 July 2018$^{[Datemismatch]}$ a Wayback Machine.
* ↑ «Thai boys 'could be in cave for months'» (en anglès). BBC News, 03-07-2018 [Consulta: 3 juliol 2018]. Arxivat 3 de juliol 2018 a Wayback Machine.
* ↑ «Thai cave rescue: 12 boys and coach to get 4 months' food, diving training». The Straits Times, 03-07-2018 [Consulta: 3 juliol 2018]. Arxivat 30 October 2020$^{[Datemismatch]}$ a Wayback Machine.
* 1 2 «Thai cave rescuers in 'race against the rain'» (en anglès). BBC News, 05-07-2018 [Consulta: 5 juliol 2018]. Arxivat 5 de juliol 2018 a Wayback Machine.
* 1 2 3 Safi, Michael. «Thai cave rescue: army drains site in bid to free boys before monsoon» (en anglès), 05-07-2018. Arxivat de l'original el 2018-07-05. [Consulta: 5 juliol 2018].
* 1 2 «How might the trapped Thai boys be rescued?» (en anglès). BBC News, 04-07-2018 [Consulta: 5 juliol 2018]. Arxivat 24 de setembre 2023 a Wayback Machine.
* ↑ Reymenants, Ben «Thailand cave rescue: medics reach boys». The Guardian, 03-07-2018 [Consulta: 3 juliol 2018]. Arxivat 2 de juliol 2018 a Wayback Machine.
* ↑ «Thai boys 'can walk but can't dive yet'» (en anglès). BBC News, 06-07-2018 [Consulta: 6 juliol 2018]. Arxivat 2018-07-06 a Wayback Machine.
* ↑ «Thailand cave rescue: Diving expert explains the dangers of trying to lead the children to safety?» (en anglès). The Independent [Consulta: 6 juliol 2018]. Arxivat 2018-07-04 a Wayback Machine.
* ↑ «Thai rescuers search for other entrances to flooded cave» (en anglès). The Washington Post. Arxivat de l'original el 2018-07-05. [Consulta: 5 juliol 2018].
* ↑ Staff «Thailand cave: Rescuers in race against weather as rains close in». BBC News, 05-07-2018 [Consulta: 5 juliol 2018]. Arxivat 5 de juliol 2018 a Wayback Machine.
* ↑ Scutti, Susan. «How a lack of oxygen is affecting the Thai soccer team», 06-07-2018. Arxivat de l'original el 19 d’octubre 2022. [Consulta: 6 juliol 2018].
* ↑ «Thailand cave rescue: Boys tell parents 'don't worry' in letters». BBC News, 07-07-2018. Arxivat de l'original el 7 de juliol 2018. [Consulta: 7 juliol 2018].
* ↑ «Els nens comencen a quedar-se sense oxigen dins de la cova». diari Ara, 06-07-2018 [Consulta: 7 juliol 2018]. Arxivat 7 de juliol 2018 a Wayback Machine.
* ↑ «La solució d'Elon Musk per intentar rescatar els nens atrapats a la cova de Tailàndia». diari Ara, 07-07-2018 [Consulta: 7 juliol 2018].
* ↑ «Rescat a Tailàndia: perforen la muntanya sense èxit per arribar fins als nens». CCMA, 07-07-2018 [Consulta: 7 juliol 2018]. Arxivat 7 de juliol 2018 a Wayback Machine.

## Vegeu també

* Espeleologia
* Accident a la mina de Copiapó de 2010
* Tragèdia d'Armero

## Enllaços externs

* Why cave search is so tricky ("Perquè la cerca espeleològica és tan complicada"), a Bangkok Post (anglès)